text: Presset tilbage på arbejdsmarkedet
  22 april 2015 kl. 08.37
  Efter et langt liv på havet skulle Jørgen Holm egentlig på pension. Men så overtalte konen ham til at købe en fiskebutik og -restaurant.
  Det er nok ikke normalt at blive ekspederet af en 69-årig når man skal købe fisk. Men det er det skam på Rømø.
  Efter et liv som sømand og rejefisker på Rømø, var Jørgen Holm egentlig gået på pension. Men det fik konen sat en stopper for.
  Hun overbeviste ham om at satse pensionen på det nye ehvervseventyr, så nu passer de sammen den lokale fiskebutik og -restaurant.
  Du kan møde Jørgen Holm og høre om hans liv på havet i dagens udgave af Naboer, der sendes i dag på TV SYD+ klokken 15:00, 19:55 og 22:35.
  